இந்த ஜலத்தை எடுத்து மேஜைக்குக் கீழே கழுவும் என்றார் பிள்ளை. ஈயை வர விடக்கூடாது. ஆனால் மேஜையின் கீழே கழுவ வேண்டும் என்பது சுகாதாரம் ' என்று முனகிக் கொண்டார் கடவுள். பையன் இரண்டு ' கப் ' காப்பி கொண்டு வந்து வைத்தான். கடவுள் காப்பியை எடுத்துப் பருகினார். சோமபானம் செய்த தேவகளை முகத்தில் தெறித்தது. " நம்முடைய லீலை " என்றார் கடவுள். உம்முடைய லீலை இல்லைங்காணும் , ஹோட்டல்காரன் லீலை. அவன் சிக்கரிப் பவுடரைப் போட்டு வைத்திருக்கறான் ; உம்முடைய லீலை எல்லாம் பில் கொடுக்கிற படலத்திலே என்று காதோடு காதாய்ச் சொன்னார்